সম্মেলনে নাহিদের মা বক্তব্যে আরো বলেন, আমার তৃতীয় ছেলে সিদ্দিকুর রহমান নাহিদ নরসিংদী সরকারি কলেজের সাবেক এজিএস। সে কোন অপরাধী নয়। এলাকার সকল শ্রেণি পেশার মানুষ আমার ছেলেকে আদর স্নেহ করে। আমার ছেলেও এলাকার লোকজনকে সম্মান করে। নাহিদসহ আমি আমার ৩ ছেলেকে নিয়ে শান্তিপূর্ণভাবে বসবাস করে আসছি। আইন শৃংখলা বাহিনীর লোকেরা তাকে বাড়ি থেকে তুলে নিয়ে যায়। তারা ৩টি গাড়ি নিয়ে আমার বাড়ি আসে। এরপর তারা আমার ছেলেকে গ্রেপ্তারের কথা অস্বীকার করে। আমরা আইন শৃংখলা বাহিনীর সংশ্লিষ্ট সকলের সাথে কথা বলেছি। কেউ আমার ছেলেকে গ্রেপ্তারের কথা স্বীকার করছে না। এই অবস্থায় মা হিসেবে আমি অত্যন্ত মুহ্যমান হয়ে পড়েছি।